CELEX: 32019D0284
Language: el
Date: 2019-02-18 00:00:00
Title: Απόφαση (ΚΕΠΠΑ) 2019/284 του Συμβουλίου, της 18ης Φεβρουαρίου 2019, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε

19.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 47/38
               
            
         ΑΠΟΦΑΣΗ (ΚΕΠΠΑ) 2019/284 ΤΟΥ ΣΥΜΒΟΥΛΙΟΥ
         της 18ης Φεβρουαρίου 2019
         για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Φεβρουαρίου 2011, το Συμβούλιο εξέδωσε την απόφαση 2011/101/ΚΕΠΠΑ (1).
                  
               
                     (2)
                  
                  
                     Το Συμβούλιο προέβη σε επανεξέταση της απόφασης 2011/101/ΚΕΠΠΑ, συνεκτιμώντας την πολιτική κατάσταση στη Ζιμπάμπουε.
                  
               
                     (3)
                  
                  
                     Συνεπώς, τα περιοριστικά μέτρα θα πρέπει να παραταθούν μέχρι τις 20 Φεβρουαρίου 2020. Το Συμβούλιο θα πρέπει να τα επανεξετάζει τακτικά λόγω των πολιτικών εξελίξεων και των εξελίξεων όσον αφορά την ασφάλεια στη Ζιμπάμπουε.
                  
               
                     (4)
                  
                  
                     Τα περιοριστικά μέτρα θα πρέπει να ανανεωθούν για πέντε πρόσωπα και μία οντότητα και να αποσυρθούν για δυο πρόσωπα του παραρτήματος I της απόφασης 2011/101/ΚΕΠΠΑ. Η αναστολή των περιοριστικών μέτρων θα πρέπει να ανανεωθεί για τρία πρόσωπα που απαριθμούνται στο παράρτημα II της απόφασης 2011/101/ΚΕΠΠΑ.
                  
               
                     (5)
                  
                  
                     Η απόφαση 2011/101/ΚΕΠΠΑ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            H απόφαση 2011/101/ΚΕΠΠΑ τροποποιείται ως εξής:
            
                        1)
                     
                     
                        Το άρθρο 10 αντικαθίσταται από το ακόλουθο κείμενο:
                        
                           «Άρθρο 10
                           
                              1.   Η παρούσα απόφαση αρχίζει να ισχύει από την ημερομηνία της έκδοσής της.
                           
                           
                              2.   Η παρούσα απόφαση ισχύει έως τις 20 Φεβρουαρίου 2020.
                           
                           
                              3.   Τα μέτρα που αναφέρονται στο άρθρο 4 παράγραφος 1 και το άρθρο 5 παράγραφοι 1 και 2, στον βαθμό που εφαρμόζονται σε πρόσωπα που απαριθμούνται στο παράρτημα II, αναστέλλονται έως τις 20 Φεβρουαρίου 2020.
                           
                           
                              4.   Η παρούσα απόφαση επανεξετάζεται τακτικά και ανανεώνεται ή τροποποιείται, ανάλογα με την περίπτωση, εάν το Συμβούλιο κρίνει ότι δεν έχουν επιτευχθεί οι στόχοι της.»
                           
                        
                     
                  
                        2)
                     
                     
                        Το παράρτημα I τροποποιείται ως έχει στο παράρτημα I της παρούσας απόφασης.
                     
                  
                        3)
                     
                     
                        Το παράρτημα II τροποποιείται ως έχει στο παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Φεβρουαρίου 2019.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Απόφαση 2011/101/ΚΕΠΠΑ του Συμβουλίου της 15ης Φεβρουαρίου 2011 σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
      
      
         
            ΠΑΡΑΡΤΗΜΑ I
            
                        1)
                     
                     
                        Η καταχώριση για το ακόλουθο πρόσωπο στο παράρτημα I της απόφασης 2011/101/ΚΕΠΠΑ αντικαθίσταται ως εξής:
                        
                                     
                                 
                                 
                                    Ονοματεπώνυμο (και τυχόν ψευδώνυμα)
                                 
                                 
                                    Στοιχεία ταυτοποίησης
                                 
                                 
                                    Λόγοι χαρακτηρισμού
                                 
                              
                                    «2.
                                 
                                 
                                    Mugabe, Grace
                                 
                                 
                                    Γεννηθείσα στις 23.7.1965
                                    αριθ. διαβατηρίου AD001159
                                    αριθ. δελτίου ταυτότητας 63-646650Q70
                                 
                                 
                                    Πρώην γραμματέας της γυναικείας οργάνωσης του κόμματος ZANU-PF (Zimbabwe African National Union — Patriotic Front), η οποία έχει εμπλακεί σε δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου. Ανέλαβε το αγρόκτημα Iron Mask Estate το 2002· φέρεται να καρπούται παρανόμως μεγάλα κέρδη από δραστηριότητες εξόρυξης διαμαντιών.»
                                 
                              
                  
                        2)
                     
                     
                        Στο παράρτημα I της απόφασης 2011/101/ΚΕΠΠΑ, διαγράφονται οι ακόλουθες καταχωρίσεις:
                        
                                    «3.
                                 
                                 
                                    Bonyongwe, Happyton Mabhuya
                                 
                              
                                    4.
                                 
                                 
                                    Chihuri, Augustine»
                                 
                              
                  
      
      
         
            ΠΑΡΑΡΤΗΜΑ II
            Στο παράρτημα II της απόφασης 2011/101/ΚΕΠΠΑ, διαγράφονται οι ακόλουθες καταχωρίσεις:
            
               
                           «1.
                        
                        
                           Bonyongwe, Happyton Mabhuya
                        
                     
                           2.
                        
                        
                           Chihuri, Augustine»